લિંગાયત શૈવપંથી છે અને તેના નેતા તરીકે આગળ આવેલા યેદીયુરપ્પાને કારણે ભાજપને પ્રથમવાર 2008માં કર્ણાટકમાં સત્તા મળી હતી. યેદીયુરપ્પાએ વિવિધ કારણોસર ભાજપ છોડવું પડ્યું, પણ ભાજપ તેમને ફરી પક્ષમાં લઈ આવ્યો છે. ભાજપને આશા છે કે લિંગાયત વોટને ફરી એક કરીને જીત મેળવી શકાશે. કર્ણાટકમાં જનતા દળે પણ સરકારો બનાવી હતી. તેના નેતા દેવે ગોવડા વોક્કાલિગા (તેનો ઉચ્ચાર સ્થાનિક ઓક્કાલિગા પણ થાય છે) જ્ઞાતિના નેતા છે. આ બે મુખ્ય જ્ઞાતિઓ વચ્ચે સત્તા માટે ખેંચતાણ ચાલતી રહે છે, પણ ત્રીજા જૂથ તરીકે અહિન્દાનું પણ એટલું જ મહત્ત્વ છે.